Julkisuuden koiralle
Miks vapiset omissa housuissas
 sa koira, sa miesi löyhä?
 Jos kerjäät edessä kuulijas,
 oot totisesti köyhä.

 Hyvin tajunnet liukkaalla järjelläs
 tään päivän tunnusmerkin,
 ja tunnonherkässä hännässäs
 on sielu herkistä herkin.

 Mut häntä jos koiran kunnia lie,
 älä laske noin sitä lakoon,
 älä hiidessä kunniaasi vie
 noin häveten koipies rakoon.